Suffragette – Kampen for frihet

Suffragette – Kampen for frihet er en britisk dramafilm fra 2015 om suffragettbevegelsen i Storbritannia på begynnelsen av 1900-tallet. Filmen er regissert av Sarah Gavron og skrevet av Abi Morgan. Carey Mulligan, Helena Bonham Carter, Brendan Gleeson, Anne-Marie Duff, Ben Whishaw og Meryl Streep har hovedrollene.

Innspillingen begynte 24. februar 2014. Det er den første filmen i historien som delvis ble spilt inn i Palace of Westminster, gjort med tillatelse av det britiske parlamentet.  Filmen ble utgitt av filmselskapet Pathé i Storbritannia 12. oktober 2015 og i Norge 29. januar 2016.

Handling 
Maud Watts (Carey Mulligan) er en hardtarbeidende 24 år gammel kvinne. Hun er godt gift med Sonny Watts (Ben Whishaw) og har en sønn hun elsker over alt på jord. De bor i en liten leilighet i London på begynnelsen av 1900-tallet. Den britiske suffragettbevegelsen, med Emmeline Pankhurst (Meryl Streep) i spissen, kjemper for kvinnelig stemmerett. En dag oppdager Maud at hennes mannlige sjef trakasserer en kvinnelig kollega, og hun bestemmer seg for å bli med i protestbevegelsen. Hun slår seg sammen med Edith Ellyn (Helena Bonham Carter) og Violet Miller (Anne-Marie Duff), men kampen for frihet kan koste henne alt hun holder kjært.

Medvirkende 
 Carey Mulligan som Maud Watts
 Helena Bonham Carter som Edith Ellyn
 Meryl Streep som Emmeline Pankhurst
 Natalie Press som Emily Davison
 Anne-Marie Duff som Violet Miller
 Romola Garai som Alice Haughton
 Ben Whishaw som Sonny Watts
 Brendan Gleeson som Steed
 Samuel West som Benedict
 Adrian Schiller som David Lloyd George
 Morgan Watkins som Walsop
Alle rollefigurene med unntak av Pankhurst, Davison, Lloyd George og Georg V er fiktive.

Referanser

Eksterne lenker 
 

Britiske historiske filmer
Britiske dramafilmer
Filmer fra 2015
Engelskspråklige filmer
Filmer basert på virkelige hendelser